تورکیه، عراقین موصول شهرینه باغلی مخمور ائلچه‌سی یاخینلیغین‌دا دونن ائدیله‌ن ترور سالدیریسینی "شدتله لعنتله‌دیگینی" بیلدیردی.
خاریجی ایشلر باخانلیغیندان وئریله‌ن آچیقلامادا، بو ایفاده‌لره یئر وئریلدی:
"عراقین موصول شهرینه باغلی مخمور ائلچه‌سی یاخینلیغین‌دا میدانا گلن ترور سالدیریسیندا ۵ تورکمن گوونلیک گؤره‌ولی‌سینین حیاتینی ایتیردیگی و ۳۰ تورکمن گوونلیک گؤره‌ولی‌سینین یارالاندیغی کدرله اؤیرنیلمیش‌دیر. بو منفور ترور سالدیریسینی شدتله لعنتله‌ییریک. بوتون تورکمن قارداشلاریمیزا و دوست عراق خالقینا درین حوزونله باش‌ساغ‌لیغی، اؤلنلره الله‌دان رحمت و یارالیلارا عاجل شفالار دیله‌ییریک".
ترور هؤرگوتو داعش، حشد شعبی طوزخورماتو گوجونه دونن سالدیری تشکیل ائتمیشدی.
حشد شعبی طوزخورماتو تورکمن گوجو منسوبلاری، موصول‌داکی بعضی اداری ایشلرینی بیتیردیکدن سونرا درنوش یولون‌دا سالدیرییا معروض قالمیشدی.
